  Виталий Пронин Удмуртъёс - сюлмоесь, трос уг верасько, дӥсьтӥсьтэмесь.Яратӥськом ми Комиысь Олёна эшеным олокин но оломар сярысь супыльтыны. Со фин-угоръёсын кемалась эшъяське. Асьме выжыысь пиослэсь сямъёссэс ӟеч тодӥсько, пе.  Удмуртъёс - сюлмоесь, трос уг верасько, дӥсьтӥсьтэмесь. Вырӟо, асьсэлы туж кулэ ке, мукет дыръя гань-гань пукозы. Вӧзазы зол кышномурт луыны кулэ.Комиос - ӧжыт верасько но трос лэсьтыны тыршо. Мае ке уг пӧрмыто ке - озьыен, соослы со кулэ ӧвӧл. Ӝутско-вырӟо озьы ик секытэн.Поръёс - «пӧйшурасьёс». Синъёссы отчы-татчы мертчыло, чеберзэгес дусым утчало (амалзы луысал ке, огвакытэ кӧня ке кышно возьысалзы, дыр). Чебер верасько. Шаплыесь. Ачид соосын кивалтыны кутскид ке - тыш сиёд.Эрзяос но мокшаос (мордваос) - калык азьын чебер вераськыны быгато,  малпанъёссы бадӟымесь, но соосты улонэ пыӵатыны уг дырто.Карелъёс - ваменэсэсь, вераськисесь. Ас азязы ужпум пукто ке - одно быдэсто. Котьку тодо, мар соослы кулэ.Хантъёс но мансиос - ас пушказы ворсаськемын. Али но матын инкуазьлы, тундралы, соин фин-угор ужрадъёсысь соосыз шер пумиталод.Финъёс - мыло-кыдоесь. Трос ужало, кылъёссэс тӧлъя-буръя уг лэзьяло.Эстонъёс - интеллигентъёс.Мадьяръёс - визьмоесь, пӧлазы трос тодосчиос. Но соос асьсэ понназыгес уло, мукет фин-угоръёс борды матэ уг карисько.Чунчобей  Теги: малпан фин-угор  